ddrg/super_eurlex huggingface dataset:
32003D0484R(01)

Berigtigelse til Rådets afgørelse 2003/484/FUSP af 27. juni 2003 om gennemførelse af fælles holdning 2003/280/FUSP til støtte for den effektive gennemførelse af Den Internationale Krigsforbryderdomstol vedrørende det Tidligere Jugoslavien (ICTY)'s mandat (EUT L 162 af 1.7.2003)



EU-Tidende nr. L 178 af 17/07/2003 s. 0032 - 0032
Berigtigelse til afgørelse nr. 185 af 27. juni 2002 om ændring af afgørelse nr. 153 (blanket E 108) og afgørelse nr. 170 (udarbejdelse af de i artikel 94, stk. 4, og 95, stk. 4, i Rådets forordning (EØF) nr. 574/72 omhandlede fortegnelser)

(Den Europæiske Unions Tidende L 55 af 1. marts 2003)

Side 75: Del b), nr. ii), i bilaget læses således:

Under stk. 4 bliver litra d) og e) til henholdsvis litra e) og f), og der indsættes et nyt litra d), som affattes således:

"d) den dato for suspensionen eller bortfald af retten til ydelser, som meddeles den kompetente institution af bopælsstedets institution. Denne dato anføres på blanket E 108 og er den dato, hvor blanket E 121 bortfalder".
32003D0757R(01)

Berigtigelse til Kommissionens beslutning 2003/755/EF af 17. februar 2003 om Kongeriget Belgiens støtteordning til fordel for koordinationscentre, som er hjemmehørende i Belgien (EUT L 282 af 30.10.2003)



EU-Tidende nr. L 285 af 01/11/2003 s. 0052 - 0052
32003D0756R(01)

Berigtigelse til Kommissionens beslutning 2003/754/EF af 26. juni 2002 om en fusions forenelighed med fællesmarkedet og EØS-aftalen (Sag COMP/M.2650 — Haniel/Cementbouw/JV (CVK)) (EUT L 282 af 30.10.2003)



EU-Tidende nr. L 285 af 01/11/2003 s. 0052 - 0052
DA Den Europæiske Unions Tidende L 370/92

Berigtigelse til Rådets afgørelse 2003/452/EF af 26. maj 2003 om indgåelse af en protokol om tilpasning af handelsaspekterne i Europaaftalen om oprettelse af en associering mellem De Europæiske Fællesskaber og deres medlemsstater, der optræder inden for rammerne af Den Europæiske Union, på den ene side og Republikken Slovenien på den anden side for at tage hensyn til resultatet af parternes forhandlinger om yderligere gensidige indrømmelser på landbrugsområdet

( Den Europæiske Unions Tidende L 152 af 20. juni 2003 )

Side 26, bilaget, løbenummer 09.1543, Kirsebærsaft:

Rubrikken vedrørende løbenummer 09.1543 (Kirsebærsaft) udgår.
Kommissionens beslutning

af 30. december 2002

om ændring af beslutning 2002/673/EF om godkendelse af programmerne til gennemførelse af medlemsstaternes undersøgelser for aviær influenza hos fjerkræ og vilde fugle

(meddelt under nummer K(2002) 5488)

(2003/21/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet(1), senest ændret ved beslutning 2001/572/EF(2), særlig artikel 20, og

ud fra følgende betragtninger:

(1) Beslutning 90/424/EØF indeholder bestemmelser om finansielt tilskud fra Fællesskabet til iværksættelse af de nødvendige tekniske og videnskabelige foranstaltninger til udbygning af Fællesskabets veterinærbestemmelser og til uddannelse på veterinærområdet.

(2) I henhold til Kommissionens beslutning 2002/649/EF(3) skal der udføres undersøgelser for aviær influenza hos fjerkræ og vilde fugle i medlemsstaterne, og der ydes et finansielt tilskud til medlemsstaternes omkostninger på 50 % af omkostningerne ved prøveudtagning og analyser af prøverne op til et maksimumsbeløb på 500000 EUR for samtlige medlemsstater.

(3) I henhold til Kommissionens beslutning 2002/673/EF(4) godkendtes en medlemsstats program, og der blev udarbejdet standardformularer til indberetning af resultaterne af og omkostningerne ved det program, der gennemføres i hver enkelt medlemsstat.

(4) De af samtlige medlemsstater fremlagte programmer er blevet gennemgået af Kommissionen og en ekspert fra Fællesskabets referencelaboratorium.

(5) Derfor bør beslutning 2002/673/EF ændres med henblik på en officiel godkendelse af medlemsstaternes programmer og på fastsættelse af det finansielle tilskud fra Fællesskabet til hvert af de godkendte programmer.

(6) Datoen for forelæggelse af rapporterne om resultaterne af undersøgelserne bør udsættes til den 15. oktober 2003, for at undersøgelserne af vilde fugle i højere grad kan medtages.

(7) Et skema til medlemsstaternes indberetning af resultaterne af undersøgelserne af de forskellige testede kategorier af fjerkræ og en fejl i dette skema bør endvidere ændres.

(8) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Beslutning 2002/673/EF ændres som følger:

1) I artikel 1, stk. 3, litra a), ændres "30. september 2003" til "15. oktober 2003".

2) Bilag I erstattes af bilag I til nærværende beslutning.

3) Bilag II erstattes af bilag II til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 30. december 2002.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 19.

(2) EFT L 203 af 28.7.2001, s. 16.

(3) EFT L 213 af 9.8.2002, s. 38.

(4) EFT L 228 af 24.8.2002, s. 27.

BILAG I

Liste over de medlemsstater, hvis undersøgelsesprogrammer for aviær influenza hos fjerkræ og vilde fugle er godkendt

>TABELPOSITION>

BILAG II

>PIC FILE= "L_2003008DA.003902.TIF">
Kommissionens beslutning

af 30. december 2002

om Fællesskabets indkøb af vaccine mod klassisk svinepest og etablering af et EF-lager af denne vaccine

(meddelt under nummer K(2002) 5490)

(2003/22/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet(1), senest ændret ved beslutning 2001/572/EF(2), særlig artikel 6, stk. 2, og artikel 8, stk. 2,

under henvisning til Rådets direktiv 2001/89/EF af 23. oktober 2001 om EF-foranstaltninger til bekæmpelse af klassisk svinepest(3), særlig artikel 18, stk. 2, og

ud fra følgende betragtninger:

(1) Klassisk svinepest udgør en fare for tamsvin og vildtlevende svin i EF.

(2) Udbrud af klassisk svinepest på bedrifter, hvor der holdes tamsvin, kan medføre meget alvorlige konsekvenser og økonomiske tab i EF, særlig hvis de forekommer i områder med en høj svinebelægningsgrad.

(3) Reglerne for anvendelse af nødvaccination på svinebedrifter er fastsat i direktiv 2001/89/EF.

(4) Ifølge Kommissionens beslutning 2002/106/EF af 1. februar 2002 om godkendelse af en diagnostisk manual med beskrivelse af diagnosticeringsprocedurer, prøvetagningsmetoder og kriterier for evaluering af laboratorieprøver til bekræftelse af klassisk svinepest(4) er der ingen egnede diskriminerende prøver til at skelne vaccinerede svin fra svin, der er naturligt inficeret med klassisk svinepestvirus. Det kan derfor ikke på nuværende tidspunkt forudses, at der med succes kan anvendes markørvacciner mod denne sygdom i tilfælde af nødvaccination.

(5) Det er hensigtsmæssigt at indkøbe et tilstrækkeligt antal doser levende svækket vaccine mod klassisk svinepest og at træffe foranstaltninger til at oplagre den og stille den hurtigt til rådighed i tilfælde af nødvaccination af tamsvin.

(6) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

1. Fællesskabet indkøber hurtigst muligt 1000000 doser levende svækket vaccine mod klassisk svinepest.

2. Fællesskabet træffer foranstaltninger til oplagring og distribution af den i stk. 1 omhandlede vaccine.

Artikel 2

Udgifterne til de i artikel 1 omhandlede foranstaltninger kan højst udgøre 300000 EUR.

Artikel 3

De i artikel 1, stk. 2, omhandlede foranstaltninger iværksættes af Kommissionen i samarbejde med den ved udbud udpegede leverandør.

Artikel 4

1. Kommissionen indgår snarest kontrakter om de i artikel 1 og 3 omhandlede foranstaltninger.

2. Generaldirektøren for Generaldirektoratet for Sundhed og Forbrugerbeskyttelse bemyndiges til at underskrive de i stk. 1 omhandlede kontrakter på Europa-Kommissionens vegne.

Artikel 5

Denne beslutning er rettet til medlemsstaterne.

Udfærdiget i Bruxelles, den 30. december 2002.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 19.

(2) EFT L 203 af 28.7.2001, s. 16.

(3) EFT L 316 af 1.12.2001, s. 5.

(4) EFT L 39 af 9.2.2002, s. 71.
Kommissionens beslutning

af 10. januar 2003

om ændring af beslutning 2002/613/EF, hvad angår godkendte ornestationer i Slovenien

(meddelt under nummer K(2002) 5564)

(EØS-relevant tekst)

(2003/15/EF)

KOMMISSIONENS FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/429/EØF af 26. juni 1990 om fastsættelse af de dyresundhedsmæssige krav i forbindelse med handelen inden for Fællesskabet med ornesæd og indførsel heraf(1), senest ændret ved Kommissionens beslutning 2000/39/EF(2), særlig artikel 7, stk. 1, og artikel 8, stk. 1, og

ud fra følgende betragtninger:

(1) I Kommissionens beslutning 2002/613/EF(3) er der opstillet en liste over tredjelande, fra hvilke medlemsstaterne kan tillade indførsel af ornesæd og en liste over ornestationer i disse tredjelande, som er godkendt til udførsel til EF.

(2) Slovenien bør tilføjes på den liste over tredjelande, hvorfra indførsel kan tillades ifølge Kommissionens beslutning 2002/613/EF efter Kommissionens kontrolbesøg og i lyset af de resultater, dette land har nået med hensyn til dyresundhed.

(3) Sloveniens veterinærmyndigheder har indsendt en liste over ornestationer, der er officielt godkendt til udførsel af ornesæd til EF.

(4) Sloveniens veterinærmyndigheder har givet Kommissionen garantier angående opfyldelsen af de krav, der er fastsat i artikel 8 i direktiv 90/429/EØF, og de har officielt godkendt de pågældende ornestationer til udførsel til EF.

(5) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

I beslutning 2002/613/EF foretages følgende ændringer:

a) Slovenien indføjes i bilag II.

b) Slovenien indføjes i overskriften i bilag IV.

c) I bilag V indføjes følgende for Slovenien:

>TABELPOSITION>

Artikel 2

Denne beslutning anvendes fra den 31. januar 2003.

Artikel 3

Denne beslutning er rettet til medlemsstaterne.

Udfærdiget i Bruxelles, den 10. januar 2003.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 62.

(2) EFT L 13 af 19.1.2000, s. 21.

(3) EFT L 196 af 25.7.2002, s. 45.
Kommissionens beslutning

af 10. januar 2003

om ændring af beslutning 2000/159/EF om midlertidig godkendelse af tredjelandes planer for restkoncentrationer i henhold til Rådets direktiv 96/23/EF

(meddelt under nummer K(2002) 5565)

(EØS-relevant tekst)

(2003/16/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 96/23/EF af 29. april 1996 om de kontrolforanstaltninger, der skal iværksættes for visse stoffer og restkoncentrationer heraf i levende dyr og produkter heraf, og om ophævelse af direktiv 85/358/EØF og 86/469/EØF og beslutning 89/187/EØF og 91/664/EØF(1), særlig artikel 29,

under henvisning til Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande(2), senest ændret ved forordning (EF) nr. 1452/2001(3), særlig artikel 3, og

ud fra følgende betragtninger:

(1) Kommissionens beslutning 2000/159/EF af 8. februar 2000 om midlertidig godkendelse af tredjelandes planer for restkoncentrationer i henhold til Rådets direktiv 96/23/EF(4), ændret ved beslutning 2002/336/EF(5), indeholder en liste over de tredjelande, der har forelagt en plan over de garantier, det pågældende tredjeland afgiver for overvågning af grupper af restkoncentrationer og stoffer som omhandlet i bilag I til direktiv 96/23/EF.

(2) Visse tredjelande har forelagt Kommissionen overvågningsplaner for restkoncentrationer vedrørende produkter og arter, der ikke oprindeligt er anført i bilaget til beslutning 2000/159/EF. Evalueringen af disse overvågningsplaner og de supplerende oplysninger, Kommissionen har anmodet om, har givet tilstrækkelige garantier for overvågningen af restkoncentrationer i de pågældende tredjelande for så vidt angår de anførte produkter og arter.

(3) Beslutning 2000/159/EF bør derfor ændres i overensstemmelse hermed.

(4) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Bilaget til beslutning 2000/159/EF ændres som angivet i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 10. januar 2003.

På Kommissionens vegne

David Byrne

Medlem af Kommissionen

(1) EFT L 125 af 23.5.1996, s. 10.

(2) EFT L 302 af 31.12.1972, s. 28.

(3) EFT L 198 af 21.7.2001, s. 11.

(4) EFT L 51 af 24.2.2000, s. 30.

(5) EFT L 116 af 3.5.2002, s. 51.

BILAG

Bilaget til beslutning 2000/159/EF ændres således:

Rækkerne vedrørende Belize, Estland, Falklandsøerne, Mozambique, Namibia, Ny Kaledonien, Taiwan og Venezuela erstattes af følgende:

>TABELPOSITION>
Kommissionens beslutning

af 10. januar 2003

om ændring af Rådets direktiv 85/511/EØF for så vidt angår listen over laboratorier, der har tilladelse til at håndtere levende mund- og klovesygevirus

(meddelt under nummer K(2002) 5559)

(EØS-relevant tekst)

(2003/11/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 85/511/EØF af 18. november 1985 om fællesskabsforanstaltninger til bekæmpelse af mund- og klovesyge(1), senest ændret ved akten vedrørende Østrigs, Finlands og Sveriges tiltrædelse, særlig artikel 13, stk. 2, andet afsnit, og

ud fra følgende betragtninger:

(1) Efter at den rutinemæssige vaccination mod mund- og klovesygevirus ophørte i EF i 1991, er EF's besætninger blevet mere modtagelige over for denne sygdom. På laboratorier, der håndterer virus, bør arbejdet derfor foregå under sikre forhold for at undgå spredning af virus, som kan bringe EF's besætninger i fare.

(2) I direktiv 85/511/EØF findes en liste over nationale og private laboratorier, der har tilladelse til at håndtere levende mund- og klovesygevirus. Ifølge direktivet skal disse laboratorier opfylde de minimumskrav, som anbefales af FAO, FN's Levnedsmiddel- og Landbrugsorganisation.

(3) Nogle medlemsstater har besluttet at ophøre med at håndtere mund- og klovesygevirus på bestemte laboratorier, mens andre har givet de nødvendige garantier for, at laboratorier, som de har godkendt til det formål, opfylder minimumskravene. Der er endvidere sket ændringer i oplysningerne om nogle af de laboratorier, der findes på listen i direktiv 85/511/EØF.

(4) Derfor bør listerne over laboratorierne i bilag A og B til direktiv 85/511/EØF ajourføres.

(5) Direktiv 65/511/EØF bør derfor ændres i overensstemmelse hermed.

(6) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Bilag A og B til direktiv 85/511/EØF affattes som angivet i bilaget til denne beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 10. januar 2003.

På Kommissionens vegne

David Byrne

Medlem af Kommissionen

(1) EFT L 315 af 26.11.1985, s. 11.

BILAG

""

BILAG A

Private laboratorier, der har tilladelse til at håndtere levende mund og klovesygevirus til vaccinefremstilling

>TABELPOSITION>

BILAG B

Nationale laboratorier, der har tilladelse til at håndtere levende mund- og klovesygevirus

>TABELPOSITION>
Kommissionens beslutning

af 24. januar 2003

om ændring af beslutning 95/340/EF for at optage De Nederlandske Antiller på en foreløbig liste over tredjelande, hvorfra medlemsstaterne tillader import af mælk og mælkebaserede produkter

(meddelt under nummer K(2003) 323)

(EØS-relevant tekst)

(2003/58/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/46/EØF af 16. juni 1992 om sundhedsbestemmelser for produktion og afsætning af rå mælk, varmebehandlet mælk og mælkebaserede produkter(1), senest ændret ved direktiv 96/23/EF(2), særlig artikel 23, stk. 3, og

ud fra følgende betragtninger:

(1) Kommissionens beslutning 95/340/EF(3), senest ændret ved beslutning 2001/743/EF(4), fastsætter en foreløbig liste over tredjelande, hvorfra medlemsstaterne tillader import af mælk og mælkebaserede produkter.

(2) Myndighederne på De Nederlandske Antiller har anmodet om tilladelse til at kunne importere mælk og mælkebaserede produkter til Fællesskabet.

(3) De oplysninger og garantier, der er fremsendt, er blevet vurderet med positivt resultat. Den rå og varmebehandlede mælk og de mælkeprodukter, som godkendte virksomheder på De Nederlandske Antiller anvender ved fremstillingen af færdige mejeriprodukter, vil udelukkende stamme fra virksomheder, der er beliggende i tredjelande, og som er godkendt til import af mælk og mælkebaserede produkter til Fællesskabet eller medlemsstaterne, og produkterne vil blive ledsaget af det certifikat, der er fastsat i Kommissionens beslutning 95/343/EF af 27. juli 1995 om sundhedscertifikater for import fra tredjelande af varmebehandlet mælk, mælkebaserede produkter og rå mælk til konsum beregnet til indsamlingscentraler, standardiseringscentre og behandlings- eller forarbejdningsvirksomheder(5), senest ændret ved beslutning 97/115/EF(6).

(4) Beslutning 95/340/EF bør derfor ændres tilsvarende.

(5) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Bilaget til beslutning 95/340/EF ændres som anført i bilaget til nærværende beslutning.

Artikel 2

Denne beslutning anvendes fra 31. januar 2003.

Artikel 3

Denne beslutning er rettet til medlemsstaterne.

Udfærdiget i Bruxelles, den 24. januar 2003.

På Kommissionens vegne

David Byrne

Medlem af Kommissionen

(1) EFT L 268 af 14.9.1992, s. 1.

(2) EFT L 125 af 23.5.1996, s. 10.

(3) EFT L 200 af 24.8.1995, s. 38.

(4) EFT L 278 af 23.10.2001, s. 32.

(5) EFT L 200 af 24.8.1995, s. 52.

(6) EFT L 42 af 13.2.1997, s. 16.

BILAG

I bilaget indsættes i overensstemmelse med den alfabetiske rækkefølge efter ISO-koden:

">TABELPOSITION>".
Rådets afgørelse

af 22. januar 2002

om undertegnelse og midlertidig anvendelse af den aftale mellem Det Europæiske Fællesskab og Den Demokratiske Folkerepublik Laos om handel med tekstilvarer, der paraferedes den 3. december 2001 i Bruxelles

(2003/46/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med den første sætning i artikel 300, stk. 2, første afsnit,

under henvisning til forslag fra Kommissionen(1), og

ud fra følgende betragtninger:

(1) Kommissionen har på Det Europæiske Fællesskabs vegne ført forhandlinger om en aftale om handel med tekstilvarer med Den Demokratiske Folkerepublik Laos.

(2) Aftalen blev paraferet den 3. december 2001.

(3) Aftalen bør undertegnes på Fællesskabets vegne under forudsætning af indgåelse på et senere tidspunkt.

(4) Det er nødvendigt at anvende denne aftale midlertidigt fra den 1. januar 2002 indtil gennemførelsen af de relevante procedurer for dens formelle indgåelse under forudsætning af gensidighed -

TRUFFET FØLGENDE AFGØRELSE:

Artikel 1

Undertegnelsen af aftalen mellem Det Europæiske Fællesskab og Den Demokratiske Folkerepublik Laos om handel med tekstilvarer på Det Europæiske Fællesskabs vegne godkendes herved på Fællesskabets vegne med forbehold af Rådets afgørelse om indgåelse af aftalen.

Teksten til aftalen er knyttet til denne afgørelse.

Artikel 2

Formanden for Rådet bemyndiges til at udpege den person, der er beføjet til at undertegne aftalen på Fællesskabets vegne med forbehold af dens indgåelse.

Artikel 3

Under forudsætning af gensidighed anvendes den i artikel 1 omhandlede aftale midlertidigt fra den 1. januar 2002, og indtil procedurerne for dens indgåelse er gennemført.

Udfærdiget i Bruxelles, den 22. januar 2002.

På Rådets vegne

R. de Rato y Figaredo

Formand

(1) Forslag af 21.12.2001 (endnu ikke offentliggjort i EFT).
Kommissionens beslutning

af 17. januar 2003

om ændring af beslutning 93/52/EØF om konstatering af, at bestemte medlemsstater eller regioner overholder betingelserne for brucellose (B. melitensis), og om anerkendelse af deres status som medlemsstat eller region, der er officielt fri for denne sygdom

(meddelt under nummer K(2003) 20)

(EØS-relevant tekst)

(2003/44/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/68/EØF af 28. januar 1991 om dyresundhedsmæssige betingelser for samhandelen med får og geder inden for Fællesskabet(1), senest ændret ved Kommissionens beslutning 2002/261/EF(2), særlig bilag A, kapitel 1, punkt II, og

ud fra følgende betragtninger:

(1) I Portugal har brucellose i mindst fem år været en anmeldelsespligtig sygdom.

(2) I den selvstyrende region Azorerne er mindst 99,8 % af fåre- eller gedebedrifterne officielt fri for brucellose. Denne region forpligter sig endvidere til at opfylde betingelserne i bilag A, kapitel 1, punkt II, nr. 2, i direktiv 91/68/EØF.

(3) Den selvstyrende region Azorerne bør derfor anerkendes som officielt fri for brucellose (B. melitensis).

(4) Kommissionens beslutning 93/52/EØF(3), senest ændret ved beslutning 2002/482/EF(4), bør derfor ændres tilsvarende.

(5) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Bilag II til beslutning 93/52/EØF affattes som anført i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 17. januar 2003.

På Kommissionens vegne

David Byrne

Medlem af Kommissionen

(1) EFT L 46 af 19.2.1991, s. 19.

(2) EFT L 91 af 6.4.2002, s. 31.

(3) EFT L 13 af 21.1.1993, s. 14.

(4) EFT L 166 af 25.6.2002, s. 23.

BILAG

"BILAG II

I Frankrig:

Ain, Aisne, Allier, Ardèche, Ardennes, Aube, Aveyron, Cantal, Charente, Charente-Maritime, Cher, Corrèze, Côte-d'Or, Côtes-d'Armor, Creuse, Deux-Sèvres, Dordogne, Doubs, Essonne, Eure, Eure-Loire, Finistère, Gers, Gironde, Hauts-de-Seinne, Haute-Loire, Haute-Vienne, Ille-et-Vilaine, Indre, Indre-et-Loire, Jura, Loir-et-Cher, Loire, Loire-Atlantique, Loiret, Lot-et-Garonne, Lot, Lozère, Maine-et-Loire, Manche, Marne, Mayenne, Morbihan, Nièvre, Nord, Oise, Orne, Pas-de-Calais, Puy-de-Dôme, Rhône, Haute-Saône, Saône-et-Loire, Sarthe, Seine-Maritme, Seine-Saint-Denis, Territoire de Belfort, Val-de-Marne, Val-d'Oise, Vendée, Vienne, Yonne, Yvelines, Ville de Paris, Vosges.

I Italien:

Bolzano.

I Portugal:

Den selvstyrende region Azorerne.

I Spanien:

Santa Cruz de Tenerife, Las Palmas."